Aarhus Universitet - Århus Universitetshospital - Region Midtjylland
INDBERETNINGSSKEMA FOR OPFINDELSER

Har du gjort en opfindelse som led i dit arbejde ved Aarhus Universitet, Århus Universitetshospital eller sygehusene i Region Midtjylland, har du pligt til at indberette det til din arbejdsgiver. Indberetningen foretages ved at udfylde og underskrive dette skema og indsende det til Technology Transfer Office, Finlandsgade 29, 8200 Århus N. Formålet med dette skema er at få de rette oplysninger til at foretage en vurdering af muligheden for at udnytte opfindelsen erhvervsmæssigt og beskytte de til opfindelsen knyttede rettigheder jfr. Lov om opfindelse ved offentlige forskningsinstitutioner. Har du spørgsmål i forbindelse med indberetningen er du meget velkommen til at kontakte Technology Transfer Office på tto@au.dk eller (+45) 8942 6884.
	1. TITEL PÅ OPFINDELSEN: Kaldetitel og evt. en længere beskrivende titel.

	

	2. OPFINDELSEN: Beskriv teknologien eller vedlæg materiale, som dækker følgende punkter: Anvendelsesmuligheder, teknologisk beskrivelse og dokumentation, fordele og forbedringer i forhold til eksisterende metoder, produkter eller materialer. Angiv gerne kilder for nærmeste kendte viden i form af artikler, patenter, produktbeskrivelser og lignende.

	

	3. OPFINDER(E): Navn på alle opfindere samt fordeling af opfinderbidrag ved flere opfindere. Opfinderforhold vurderes ud fra, om vedkommende har bidraget med et originalt, betydeligt og intellektuelt bidrag i konceptstadiet for den faktiske opfindelse. Angiv hvilken person har bidraget med hvilket aspekt af opfindelsen. Opfinderbidrag kan f.eks. angives i procent.

	

	4. FORSKNING I FORBINDELSE MED OPFINDELSEN: Er opfindelsen frembragt i et forskningsprojekt eller forskningssamarbejde. Hvilke forskningsmidler har i givet fald finansieret frembringelse af opfindelsen (Angiv venligst alle parter i forskningsprojektet og bevillingsgiver. Vedlæg kopi af aftaler i forbindelse med projektet f.eks. samarbejds- eller konsortieaftale, material transfer agreements eller forhåndsaftaler om rettigheder).

	

	5. UDVIKLINGSSTADIE: Beskriv opfindelsens udviklingsstadie. Hvilken dokumentation foreligger f.eks. i form af studier, prototyper, dyreforsøger eller lignende, der beviser opfindelsens anvendelighed. Beskriv hvordan opfindelsens anvendelighed og/eller kommercielle potentiale snarest kan dokumenteres yderligere gennem forsøg eller studier.

	

	6. HEMMELIGHOLDELSE: Er opfindelsen hemmeligholdt, og er der problemer forbundet med hemmeligholdelse i de kommende måneder, eksempelvis publikationer, abstracts, konferenceindlæg, undervisning, ph.d.-forsvar og eksaminer.

	

	7. FORHOLD AF BETYDNING FOR OPFINDELSEN: Kræver udviklingen af opfindelsen særlige tilladelser, og er der andre oplysninger som eksempelvis etiske overvejelser, som bør indgå i grundlaget for vurderingen af opfindelsen. 

	

	8. OPFINDER(ES) UNDERSKRIFT: Undertegnede bekræfter herved, at ovenstående information er korrekt og er bekendt med, at jeg er pålagt ikke at offentliggøre eller disponere over opfindelsen i to måneder fra modtagelse af indberetningsskemaet jf. §11, stk 2 i Lov om opfindelser ved offentlige forskningsinstitutioner med mindre andet aftales. Undertegnede bekræfter ligeledes at have oplyst i dette skema, hvorvidt en eller flere opfindere ønsker at give afkald på vederlag. Information om institut/hospitalsafdeling/andet er afgørende for patentudvalgets sammensætning og dobbeltansættelse bedes derfor angivet. Information om privat adresse og nationalitet er påkrævet fra patentmyndighederne i forbindelse med indlevering af patentansøgning.

